2004/289/EY: Neuvoston päätös, tehty 22 päivänä maaliskuuta 2004, yhdeksännen Euroopan kehitysrahaston ehdollisen 1 miljardin euron määrän osittaisesta vapauttamisesta yhteistyöhön Afrikan, Karibian ja Tyynenmeren maiden kanssa vesialan välineen perustamista varten



Virallinen lehti nro L 094 , 31/03/2004 s. 0057 - 0058



Neuvoston päätös, tehty 22 päivänä maaliskuuta 2004, yhdeksännen Euroopan kehitysrahaston ehdollisen 1 miljardin euron määrän osittaisesta vapauttamisesta yhteistyöhön Afrikan, Karibian ja Tyynenmeren maiden kanssa vesialan välineen perustamista varten (2004/289/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen alakohdan kanssa, ottaa huomioon AKT-EY-kumppanuussopimuksen täytäntöön panemiseksi toteutettavista toimenpiteistä ja noudatettavista menettelyistä tehdyn neuvostossa kokoontuvien jäsenvaltioiden hallitusten edustajien välisen sisäisen sopimuksen(1) 1 artiklan, ottaa huomioon Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen, ottaa huomioon AKT-EY-kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta 18 päivänä syyskuuta 2000 allekirjoitetun sisäisen sopimuksen (jäljempänä "sisäinen sopimus") ja erityisesti sen 2 artiklan 2 kohdan, ottaa huomioon komission ehdotuksen, sekä katsoo seuraavaa: (1) AKT-EY-kumppanuussopimuksen rahoituspöytäkirjan (jäljempänä "rahoituspöytäkirja") 1 kohdan mukaisesti rahoituspöytäkirjaa sovelletaan viiden vuoden ajan 1 päivästä maaliskuuta 2000. Rahoituspöytäkirjan 5 kohdassa kuitenkin tarkennetaan, että pöytäkirjan kokonaismäärä täydennettynä aikaisemmista Euroopan kehitysrahastoista (EKR) siirretyillä jäännösvaroilla kattaa ajanjakson 2000-2007. (2) Sisäisen sopimuksen 2 artiklan 2 kohdan sekä AKT-EY-kumppanuussopimukseen julistuksena XVIII liitetyn, rahoituspöytäkirjasta annetun EU:n julistuksen mukaisesti yhdeksännen EKR:n kokonaismäärästä Afrikan, Karibian ja Tyynenmeren maille (AKT-maat), eli 13,5 miljardista eurosta, vapautettiin rahoituspöytäkirjan tultua voimaan 1 päivänä huhtikuuta 2003 ainoastaan 12,5 miljardia euroa. Tämä määrä jakautuu kolmeen osaan: 9,259 miljardia euroa pitkän aikavälin kehitykseen, 1,204 miljardia euroa alueelliseen yhteistyöhön ja yhdentymiseen ja 2,037 miljardia euroa investointikehykseen. (3) Sisäisen sopimuksen 2 artiklan 2 kohdan mukaisesti yhden miljardin euron määrä voidaan vapauttaa vasta neuvoston komission ehdotuksesta vuonna 2004 toteuttaman tulosarvioinnin perusteella. Rahoituspöytäkirjan 7 kohdassa ja julistuksessa XVIII tarkennetaan, että tulosarvioinnissa arvioidaan sitoumusten ja maksujen toteutumisastetta. (4) Vuoden 2003 loppuun mennessä toteutuneiden sitoumusten ja maksujen määrä yhdessä komission vuosille 2004-2007 esittämien ennusteiden kanssa osoittaa, että yhdeksännen EKR:n AKT-määrärahat voidaan sitoa kokonaan, ja ehdollisen miljardin ensimmäinen osa voidaan tähän asti sen tulosarvioinnin perusteella vapauttaa. (5) Neuvosto totesi 19 päivänä toukokuuta 2003 olevan tarpeen ottaa käyttöön merkittävä määrä varoja vesihuoltoa ja sanitaatiopalveluita varten ja pyysi komissiota laatimaan käytännön ehdotuksia keskusteltaviksi EU:ssa ja AKT-EY-ministerineuvostossa. (6) On tärkeää tarkastella veden ja sanitaatiopalvelujen saatavuutta koskevien vuosituhannen kehitystavoitteiden toteuttamiseen tarvittavia rahamääriä sekä tarvetta löytää uusia välineitä lisävarojen ohjaamiseksi tähän tarkoitukseen, ON PÄÄTTÄNYT SEURAAVAA: 1 artikla Neuvosto on sopinut vesialan välineen perustamisesta AKT-maita varten. 2 artikla Neuvosto on päättänyt harkita 500 miljoonan euron määrää sisäisen sopimuksen 2 artiklan 2 kohdassa tarkoitetusta miljardista eurosta tätä vesialan välinettä varten. Ensimmäinen 250 miljoonan euron erä vapautetaan ja jaetaan seuraavasti: 1) 185 miljoonaa euroa pitkän aikavälin kehityksen tukemiseen, johon viitataan sisäisen sopimuksen 2 artiklan 1 kohdan a alakohdassa ja rahoituspöytäkirjan 3 kohdan a alakohdassa, jolloin kyseisen määrärahan kokonaismääräksi tulee 9,444 miljardia euroa; 2) 24 miljoonaa euroa alueellisen yhteistyön ja yhdentymisen tukemiseen, johon viitataan sisäisen sopimuksen 2 artiklan 1 kohdan b alakohdassa ja rahoituspöytäkirjan 3 kohdan b alakohdassa, jolloin kyseisen määrärahan kokonaismääräksi tulee 1,228 miljardia euroa; 3) 41 miljoonaa euroa investointikehykseen, johon viitataan sisäisen sopimuksen 2 artiklan 1 kohdan c alakohdassa ja rahoituspöytäkirjan 3 kohdan c alakohdassa, jolloin kyseisen määrärahan kokonaismääräksi tulee 2,078 miljardia euroa. 3 artikla Maakohtaisten strategioiden puolivälin tarkistusten ja neuvoston vuoden 2004 loppuun mennessä suorittaman EKR:n tulosarvioinnin perusteella neuvosto päättää maaliskuuhun 2005 mennessä seuraavista: 1) toisen 250 miljoonan euron erän vapauttamisesta; 2) sisäisen sopimuksen 2 artiklan 2 kohdassa tarkoitetusta ehdollisesta 1 miljardin määrästä jäljelle jäävän 500 miljoonan euron osuuden käyttämisestä myöhemmin sovittaviin tarkoituksiin. 4 artikla Tämä päätös annetaan tiedoksi AKT-ministerineuvostolle. 5 artikla Tämä päätös tulee voimaan päivänä, jona se tehdään. Tehty Brysselissä 22 päivänä maaliskuuta 2004. Neuvoston puolesta Puheenjohtaja B. Cowen (1) EYVL L 317, 15.12.2000, s. 376.